OzLabs/hebrew-wiki-articles huggingface dataset:
פסגת גמבקורטה

פסגת גמבקורטה (באנגלית: Gambacorta Peak) היא פסגה ברכס נפטון, בהרי פנסקולה בארץ המלכה אליזבת שבאנטארקטיקה.

גובהה של הפסגה 1,840 מעל פני הים.

הפסגה ממוקמת 7 קילומטרים ממזרח להר קשק.

== היסטוריה ==
=== גילוי ומיפוי הפסגה ===

רכס נפטון (ובו הפסגה) התגלה וצולם מהאוויר ב-13 בינואר 1956, בטיסה חוצת-אנטארקטיקה של צי ארצות הברית, שיצאה מתחנת מצר מקמורדו לים ודל וחזרה למצר.

הרי פנסקולה כולם (ובהם הפסגה) מופו על ידי הסקר הגאולוגי של ארצות הברית בשנת 1967 ובשנת 1968, באמצעות סקרים על הקרקע, ותצלומי אוויר שצולמו על ידי צי ארצות הברית בעונת המחקר (הקיץ האנטארקטי) 1956–1966.

=== מקור השם ===

שמו של ההר ניתן לו על ידי הוועדה המייעצת לשמות אנטארקטיים.

ההר נקרא בשם זה, על שמו של קפטן פרנסיס מ. גמבקורטה (Francis M. Gambacorta), שהיה רב החובל של אוניית צי ארצות הברית ויאנדוט (USS Wyandot), אשר, בתחילת השנה הגיאופיזית הבינלאומית הביאה את הצוות שבנה את תחנת אלזוורת', ואת הציוד הנדרש. פריקת הציוד באתר התחנה, על מדף הקרח פילכנר, החלה ב־29 בינואר 1957.

== לקריאה נוספת ==

<div class="mw-content-ltr">• Edmund Stump, [https://books.google.co.il/books?id=tS-GueGKj68C&pg=PA279&lpg=PA279&dq=%22Gambacorta+Peak%22&source=bl&ots=5dBt8K91JG&sig=ACfU3U3R7LAwpnMyQmk3OjHNg2aKTbAyhw&hl=en&sa=X&ved=2ahUKEwibz6bVhKPsAhWaRhUIHTlVAIs4FBDoATAHegQIChAC#v=onepage&q=%22Gambacorta%20Peak%22&f=false The Ross Orogen of the Transantarctic Mountains], PP 229 - 230</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:5448 פסגת גמבקורטה] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=125510 פסגת גמבקורטה] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=5094&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת גמבקורטה] באתר הגאזט האנטארקטי המשווה SCAR של ממשלת אוסטרליה
* [https://peakvisor.com/peak/gambacorta-peak.html תרשים הנוף הנשקף מפסגת גמבקורטה] באתר peakvisor
* [https://peakery.com/gambacorta-peak-antarctica/ פסגת גמבקורטה] באתר peakery (מרחקים לאתרים סמוכים)
* [http://distancebetween.info/gambacorta_peak מחשבון מרחקים - המרחק מפסגת גמבקורטה לאתרים סמוכים]
* [https://geographic.org/geographic_names/antname.php?uni=5448&fid=antgeo_109 תצלום לוויין של אזור פסגת גמבקורטה]
* [https://www.yr.no/place/Antarctica/Other/Gambacorta_Peak/ מזג אוויר נוכחי מעודכן בפסגת גמבקורטה]
** [https://www.yr.no/place/Antarctica/Other/Gambacorta_Peak/long.html תחזית מזג אוויר עדכנית ארוכת טווח עבור פסגת גמבקורטה]
* [https://www.findagrave.com/memorial/75149372/francis-m_-gambacorta פרנסיס גמבקורטה] באתר findagrave

== הערות שוליים ==

גמבקורטה
גמבקורטה
מולוסקום קונטגיוזום

התחלה של נגעים באזור הבטן
מולוסקום קונטגיוזום (באנגלית: Molluscum contagiosum) הוא זיהום עור וירלי שכיח בקרב ילדים, הגורם להופעת יבלות על העור. 

מחלה זו אינה מסכנת את הבריאות והיא חולפת לרוב בעצמה ללא טיפול, אם כי יכולים לחלוף מספר חודשים ואפילו שנים עד להחלמה. במקרים מסוימים, כאשר המחלה מלווה במחלות עוריות נוספות, דיכוי חיסוני, או כשהנגעים מציקים באופן קיצוני, ניתן לטפל על ידי משחה מקומית או הסרה של הנגעים על ידי רופא.ת עור.

==קישורים חיצוניים==

* ד"ר ערן אלנבוגן, [https://www.infomed.co.il/article-6639/ מולוסקום קונטגיוזום: מה גורם ליבלות ומדוע חשוב לטפל בהן?], באתר Infomed
* [https://www.cdc.gov/ncidod/dvrd/molluscum/faq/everyone.htm Molluscum]—Center for Disease Control

קטגוריה:מחלות עור והרקמה התת-עורית
Like a Champion

Like a Champion (בעברית: כמו אלוף או כמו אלופה) הוא שיר שהוקלט על ידי הזמרת-יוצרת האמריקאית סלינה גומז, מתוך אלבום הבכורה שלה, Stars Dance.<ref name=":3"></ref><ref name=":1"></ref> השיר יצא לאור ב-19 ביולי 2013, ביחד עם שאר שירי האלבום.<ref name=":3" /><ref name=":1" /> השיר הופץ בפורמטים של הזרמת מוזיקה והורדה דיגיטלית.<ref></ref>

== כתיבה וסוגה ==
השיר נכתב על ידי דניאל ג'יימס, לאה הייווד, פיטר תומאס, ביבי רקסה, מארק מיירי ולירוי סיבלס והופק על ידי דרים-לאב ותומאס.<ref name=":1" /> השיר הוא שיר דאנסהול, השלב בתוכו סוגות שונות כמו רגאיי, סוקה וכולי.<ref></ref> ההפקה תוארה כהפקה שמשלבת בתוכה את עולם המוזיקה הלטיני, היות שיש בשיר צלילים לטיניים.<ref name=":1" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-21 מיליון השמעות.<ref name=":0"></ref>

== הצלחה ==
האודיו של השיר הועלה ליוטיוב ב-23 ביולי 2018, חמש שנים לאחר צאתו, תוך שהצליח לצבור למעלה מ-390 אלף צפיות.<ref></ref> עם זאת, בשנת 2013, הועלה אודיו לא רשמי של השיר, שהצליח לצבור למעלה מ-640 אלף צפיות.<ref></ref> אודיו שלישי של השיר, הועלה ביולי 2018 גם כן, אך זכה להצלחה פחות מקודמיו.<ref></ref>

== הופעות חיות ==
* גומז ביצעה את השיר בסיבוב ההופעות Stars Dance Tour.
* ב-28 בנובמבר 2013 ביצעה גומז את השיר כחלק מסט שירים במופע המחצית של ליגת ה-NFL בחג ההודיה.

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|19 ביולי 2013
|הזרמת מוזיקה • הורדה דיגיטלית
|הוליווד
|<ref name=":3" />
|}

== קישורים חיצוניים ==

== הערות שוליים ==

קטגוריה:שירי סלינה גומז
קטגוריה:שירים באנגלית
קטגוריה:שירים שנכתבו על ידי ביבי רקסה
לורים (קבוצה אתנית)

אֲנָשִׁים לוּרִים (בלורית: لوریا/لُرو; לוּרְיָא/לֵרוּ) הם קבוצה אתנית, איראנית אשר חיים בדרום-מערב איראן ודרום עיראק. אוכלוסייתם נאמדת בכחמישה מיליון איש ומרכזי האוכלוסין שלהם הם לורסתאן (אשר נקראת על שמם), כהגילויה ובויראחמד, ח'וזסתאן, פארס, בושהר, צ'הארמחאל ובח'תיארי, המדאן, אילאם ואספהאן. הם דוברים את השפה הלורית אשר על פי האנציקלופדיה של האסלאם התפתחה כניב שפה מתוך הפרסית.

הלורים מזוהים כקבוצה אתנית אשר התפתחה מתוך הכורדים מלפני כ-1,000 שנים. בריכוזי האוכלוסין כגון מחוז ח'וזסתאן מהווים הלורים כחמישים אחוז מכלל האוכלוסייה.

== ייחוד ==
במקורם היו הלורים ערבוב של מספר עמים איראנים, ביניהם הכשים (אשר מקורם בלורסתאן) והגותים. ישנם היסטוריונים אשר טוענים כי הלורים הם יורשם של ממלכת עילם והשפה הפרסית התחברה עם שפתם רק בימי הביניים. ההסכמה ההיסטוריונית כי הלורים מקורם בכורדים נתמכת בידי הספר ההיסטורי "שהראפנאמא", אשר כולל בתוכו את סיפורם של שתי שושלות לור-כורדיות. מבין הלורים לאורך ההיסטוריה, המפורסמים ביותר הם קארים ח'אן זנד, מייסדה של שושלת זנד וסוראיה אספנדיארי בח'תיארי, השנייה בנשותיו של השאה האחרון מוחמד רזא שאה פהלווי.

באזורים הנוודים והכפריים ישנה השפעה רבה של מועצות השבטים על האנשים (ההשפעה קטנה יותר באזורים העירוניים) וכמו בחברה הכורדית, בשונה משאר איראן ורוב ארצות ערב בחברה הלורית ישנן יתר זכויות לנשים.

מבחינה גנטית, כאשר בוחנים את כרומוזום Y, הלורים נבדלים מקבוצות איראניות אחרות בתדירות הגבוהה יחסית של הפלוגרופ R1b . הפלוגרופ R1 בגרסאותיו השונות הוא ההפלוגרופ האבהי הנפוץ ביותר בקרב הלורים. ההפלוגרופ האבהי השני בתפוצתו אצלם הוא הפלוגרופ J2a , שמזוהה עם ההתפשטות של החקלאים מהמזרח הקרוב הנאוליתי בסביבות 8000–4000 לפני הספירה.

==קישורים חיצוניים==

* 

קטגוריה:עמים איראנים
קטגוריה:לורסתאן
יחסי הממלכה המאוחדת – פנמה

שגרירות פנמה בלונדון
יחסי הממלכה המאוחדת–פנמה הם יחסי החוץ בין הממלכה המאוחדת לפנמה.

== היסטוריה ==
שתי המדינות כוננו יחסים דיפלומטיים ב-9 באפריל 1908. בשנת 2020 סיכמו שתי המדינות כי למרות פרישת בריטניה מהאיחוד האירופי, יימשכו יחסי הסחר בין המדינות ואף יתרחבו

== נציגויות דיפלומטיות ==
* בריטניה מחזיקה בפנמה שגרירות בפנמה סיטי.
* פנמה מחזיקה בבריטניה שגרירות בלונדון.

==קישורים חיצוניים==

== הערות שוליים ==
Revival (שיר של סלינה גומז)

Revival (בעברית: הִתחַדְשׁוּת או תְחִיָה) הוא שיר שהוקלט על ידי הזמרת-יוצרת האמריקאית סלינה גומז, מתוך אלבום האולפן השני שלה, Revival.<ref name=":2"></ref><ref name=":4"></ref><ref name=":5"></ref> השיר יצא לאור ב-9 באוקטובר 2015, ביחד עם שאר שירי האלבום.<ref name=":2" /><ref name=":4" /><ref name=":5" /> השיר הופץ בפורמטים של הזרמת מוזיקה והורדה דיגיטלית.<ref></ref>

== כתיבה וסוגה ==
השיר נכתב על ידי סלינה גומז, אנטונינה ארמטו, טים ג'יימס, צ'אנסי הוליס, ג'סטין טרנטר, ג'וליה מייקלס ואדם שמלהולץ והופק על ידי רוק מאפיה והיט-בוי.<ref name=":2" /> לראשונה בקריירה שלה, קיבלה גומז שליטה יצירתית מלאה בעקבות החתימה שלה עם אינטרסקופ רקורדס, מה שגרם לה להיות אחת מכותביו הרשמיים של השיר.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-38 מיליון השמעות.<ref name=":0"></ref>

== הצלחה ==
האודיו של השיר הועלה ליוטיוב ב-9 באוקטובר 2015, ביום צאתו ביחד עם שאר שירי האלבום.<ref name=":1"></ref> האודיו זכה להצלחה כאשר צבר למעלה מ-1.7 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|9 באוקטובר 2015
|הזרמת מוזיקה • הורדה דיגיטלית
|אינטרסקופ • פולידור
|<ref name=":0" />
|}

== קישורים חיצוניים ==

== הערות שוליים ==

קטגוריה:שירי סלינה גומז
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי טים ג'יימס
קטגוריה:שירים שנכתבו על ידי סלינה גומז
קטגוריה:שירים שנכתבו על ידי אנטונינה ארמאטו
קטגוריה:שירים שהופקו על ידי רוק מאפיה
Sober (שיר של סלינה גומז)

Sober (בעברית: פיכח) הוא שיר שהוקלט על ידי הזמרת-יוצרת האמריקאית סלינה גומז, מתוך אלבום האולפן השני שלה, Revival.<ref name=":2"></ref><ref name=":4"></ref><ref name=":5"></ref> השיר יצא לאור ב-9 באוקטובר 2015, ביחד עם שאר שירי האלבום.<ref name=":2" /><ref name=":4" /><ref name=":5" /> השיר הופץ בפורמטים של הזרמת מוזיקה והורדה דיגיטלית.<ref></ref>

השיר הגיע למקום ה-36 ב.<ref></ref>

== כתיבה וסוגה ==
השיר נכתב על ידי סלינה גומז, אנטונינה ארמטו, טים ג'יימס, צ'אנסי הוליס, ג'סטין טרנטר, ג'וליה מייקלס ואדם שמלהולץ רוק מאפיה והיט-בוי.<ref name=":1"></ref> "Sober" הוא בלדת כוח מסוגת הסינת'פופ, והוא כונה כ"פורח" ו"רגשני".<ref></ref><ref></ref><ref></ref> השיר תואר כשיר "שמזכיר ומכיל בתוכו את שנות ה-80".<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-70 מיליון השמעות.<ref name=":0"></ref>

== הצלחה ==
ב-10 בינואר 2018, עלה ליוטיוב קליפ בשם "", שזכה להצלחה רבה כאשר צבר למעלה מ-8 מיליון צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|9 באוקטובר 2015
|הזרמת מוזיקה • הורדה דיגיטלית
|אינטרסקופ • פולידור
|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2015
קטגוריה:שירי סלינה גומז
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי יעקב כשר
קטגוריה:שירים שנכתבו על ידי מיקל סטורלר אריקסן
קטגוריה:שירים שנכתבו על ידי סלינה גומז
קטגוריה:שירים שהופקו על ידי סטארגייט
קטגוריה:שירי לפידים
קטגוריה:שירים על אלכוהול
קטגוריה:שירים על בגידה: מעילה באמון
קטגוריה:בלדות סינת'-פופ
קטגוריה:בלדות פופ
קטגוריה:סינגלים בהוצאת אינטרסקופ רקורדס
Me & My Girls (שיר של סלינה גומז)

Me & My Girls (בעברית: אני & הבנות שלי) הוא שיר שהוקלט על ידי הזמרת-יוצרת האמריקאית סלינה גומז, מתוך אלבום האולפן השני שלה, Revival.<ref name=":2"></ref><ref name=":4"></ref><ref name=":5"></ref> השיר יצא לאור ב-9 באוקטובר 2015, ביחד עם שאר שירי האלבום.<ref name=":2" /><ref name=":4" /><ref name=":5" /> השיר הופץ בפורמטים של הזרמת מוזיקה והורדה דיגיטלית.<ref></ref>

השיר הגיע למקום ה-77 בקנדה הוט 100.<ref name=":1"></ref>

== כתיבה וסוגה ==
השיר נכתב על ידי סלינה גומז, אנטונינה ארמטו, טים ג'יימס ומאט מוריס והופק על ידי רוק מאפיה.<ref name=":2" /> השיר מכיל סקסופון, חצוצרות, גיטרות, כלי הקשה והוא כולל בתוכו קולות רקע של חברים של גומז ממקסיקו.<ref name=":2" /> מבקרי המוזיקה הפנו כלפי השיר ביקורת חיובית, תוך שטענו כי זה "שיר מסיבות".<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-93 מיליון השמעות.<ref name=":0"></ref>

== הצלחה ==
השיר זכה להצלחה נאה מבלי שיצא כסינגל, כאשר הגיע למקום ה-77 במצעד קנדה הוט 100.<ref name=":1" />

== הופעות חיות ==
* גומז ביצעה את השיר במהלך סיבוב ההופעות "Revival Tour".
* ב-10 בנובמבר 2015 ביצעה גומז את השיר בתצוגת האופנה השנתית של מותג ההלבשה התחתונה "ויקטוריה'ס סיקרט" לצד השיר "Hands to Myself".

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|9 באוקטובר 2015
|הזרמת מוזיקה • הורדה דיגיטלית
|אינטרסקופ • פולידור
|<ref name=":0" />
|}

== קישורים חיצוניים ==

== הערות שוליים ==

קטגוריה:שירי סלינה גומז
קטגוריה:שירים באנגלית
קטגוריה:שירים בספרדית
קטגוריה:שירים שנכתבו על ידי טים ג'יימס
קטגוריה:שירים שנכתבו על ידי סלינה גומז
קטגוריה:שירים שנכתבו על ידי אנטונינה ארמאטו
קטגוריה:שירים שהופקו על ידי רוק מאפיה
קטגוריה:שירים עם נושאים פמיניסטיים
יחסי הונדורס–צ'ילה

נשיאת צ'ילה מישל בצ'לט ונשיא הונדורס חואן אורלנדו ארננדס חותמים על הסכם בין המדינות, 2015
יחסי הונדורס–צ'ילה הם היחסים הדיפלומטיים הרשמיים שבין רפובליקת הונדורס לבין הרפובליקה של צ'ילה.

== היסטוריה ==
גם צ'ילה וגם הונדורס חולקות קשרים היסטוריים וחברתיים-תרבותיים, שכן שני השטחים היו חלק מהאימפריה הספרדית עד לתהליכי העצמאות שלהם.

היחסים בין שתי המדינות כרפובליקות ריבוניות מקורם במחצית השנייה של המאה ה-19. ההסכם הראשון שנחתם בין צ'ילה להונדורס ב-16 במאי 1870, התייחס לחילופי פרסומים ספרותיים, ונחתם בין שר החוץ הצ'יליאני מיגל לואיס אמונאטגי ושגריר הונדורס, חוליו וייאפניה. בשנת 1942 עיטרה ממשלת הונדורס את נשיא צ'ילה חואן אנטוניו ריוס עם הצלב הגדול של מורסאן, כעדות ליחסים הלבביים בין שתי המדינות.

שתי המדינות חתמו על הסכמים בנושא שיתוף פעולה מדעי וטכני (1981 ו-1983), קידום והגנה הדדית על השקעות (1996), ופטור מאשרות דיפלומטיות ורשמיות (2001). בשנת 2008 נחתם הפרוטוקול הבילטרלי של צ'ילה–הונדורס להסכם הסחר החופשי בין צ'ילה למרכז אמריקה. באותה שנה הוקמה ועדה דו-לאומית בנושא יחסים דו-צדדיים, באמצעות מזכר הבנות.

בשנת 2009 התרחשה הפיכה צבאית בהונדורס כנגד הנשיא מנואל סלאיה, ולאחר מכן הצהירה ממשלת צ'ילה בהצהרת משרד החוץ כי ההפיכה "מפרה את הסדר החוקתי ברפובליקה וכי היא גם מפרה באופן בוטה את הוראות אמנת ארגון מדינות אמריקה ומוסדות היסוד שלה". הנשיאה מישל בצ'לט קיבלה את הנשיא המודח בסנטיאגו דה צ'ילה ב-13 באוגוסט אותה שנה, וביטאה את ההכרה שלה בשם "נשיא שנבחר בבחירות דמוקרטיות על ידי הונדורס."

בשנת 2012 שלחה ממשלת צ'ילה צוות מומחים להונדורס כדי לשתף פעולה בזיהוי קורבנות השריפה בכלא בקומאיאגואה . בתחום שיתוף הפעולה הצבאי יש לכוחות המזוינים של הונדורס קצינים בוגרי צבא צ'ילה ומשטרה; למעשה, להונדורס יש כוח צבאי תחת דגל צ'ילה במשימת הייצוב של האו"ם בהאיטי, ומאז 2014, צבא צ'ילה השתתף בתוכנית לשיתוף פעולה הגנתי למרכז אמריקה והקריביים, בראשות מזכירות ההגנה הצ'יליאנית, בתיאום הצבאי של ארצות הברית ורמטכ"לים משותפים.

== ביקורים רשמיים ==
בנובמבר 1945 התקבל בהונדורס הנשיא הצ'יליאני חואן אנטוניו ריוס, כחלק מסיור ביבשת, על ידי עמיתו טיבורסיו קריאס אנדינו. שלוש עשרה שנה לאחר מכן, נשיא הונדורס רמון ויידה מוראלס ערך ביקור רשמי בצ'ילה, שם עוטר בצלב הגדול של מסדר הכבוד ברנרדו או'היגינס.

במאי 2015, נשיא הונדורס חואן אורלנדו ארננדס ערך ביקור רשמי בצ'ילה. כעבור שנתיים, באוגוסט 2017, נשיאת צ'ילה מישל בצ'לט ערכה ביקור ממלכתי בהונדורס, שם חתמה יחד עם הנשיא ארננדס מזכרי הבנות בנושא שיתוף פעולה בכרייה וסביבה ושינויי אקלים.

== יחסי סחר ==
היחסים הכלכליים-מסחריים בין צ'ילה להונדורס מעוגנים על ידי הסכם הסחר החופשי (FTA) בין צ'ילה למרכז אמריקה שהוקם בשנת 2002 והפרוטוקול הדו-צדדי עם הונדורס שנכנס לתוקף מאז 2008. במהלך 2016 הסתכם הסחר בין שתי המדינות ב-57 מיליון דולר. המוצרים הצ'יליאניים העיקריים המיוצאים להונדורס הם תכשירי מזון, תכשירים ותרכובות אלכוהוליים, ואילו הונדורס מייצאת לצ'ילה בעיקר בגדים, פוליאתילן ופסולת קרטון.

== נציגויות דיפלומטיות ==
* הונדורס מחזיקה בצ'ילה שגרירות בסנטיאגו דה צ'ילה.
* צ'ילה מחזיקה בהונדורס שגרירות בטגוסיגלפה וקונסוליה בסן פדרו סולה.

==קישורים חיצוניים==

== הערות שוליים ==
מוחמד אבן טוגלאק

מֻוחַמַּד אֶבֶן טוּגְלאק (באורדו: محمد بن تغلق, בהינדי: मुहम्मद बिन तुग़लक़; 1290 – 20 במרץ 1351) היה לסולטאן דלהי השני מבית שושלת טוגלאק, משושלות סולטנות דלהי. לאורך שלטונו ראתה הסולטנות את מפלתה העיקרית עקב מרידות רבות, התפרצות מגפת המוות השחור ועוד. רוב הכתבים על חייו מצויים בספרו של הנוסע אבן בטוטה, אשר לפיו היה טוגלאק נדיב מאוד מצד אחד ושליט אחוז טירוף מצד שני שנהג לענות את אנשי חצר המלוכה על הטעויות הקטנות ביותר.

== ביוגרפיה ==
במהלך שלטונו נראו העלאות מיסים חדות לרחבי הסולטנות, מעשה שגרר מרידות חוזרות ונשנות לאורך 20 שנות שלטונו האחרונות. הוא נודע בהעברת השלטון של האימפריה מדלהי, בירתה ההיסטורית, אל עבר אוראנגאבאד, בירת מדינת מהאראשטרה של היום, העברת הבירה מקורה בצורך לקירוב מרכז השלטון של הממלכה לדרום הודו, שם נלחם טוגלאק זמן רב במדינות הינדיות.

טוגלאק נלחם רבות נגד שושלת קאקאטיה למען יכבוש את דרום הודו וישיג השפעה מרובה על מערב האוקיינוס ההודי. עם עליית מגפת המוות השחור מעל למיליון הודים מתו עקב בצפון המדינה, נוסף עליהם היה גם מוחמד אבן טוגלאק בעצמו. בשלטונו של טוגלאק החלה נפילתה של סולטנות דלהי ממעמדה כמעצמה מרכזית.

=== אישיות ===
לפי אבן בטוטה נכתב על הסולטאן כי:

היסטוריונים בעת המודרנית מסכימים כמעט פה אחד כי הסולטאן היה משוגע ופעל תחת הפרעה נפשית. אף על פי שהיה אדם דתי ומאמין הדוק באסלאם הסופי, טוגלאק עינה אף חכמי דת על כך שלא הסכימו אתו. לאחר העברת הבירה טוגלאק נכנס למאבק כוח באצולה ולכן קיבל כל תייר ומבקר שרק הסכים לתפקיד ממשלתי, בין התיירים הללו היה גם אבן בטוטה, אשר היה מקורב לסולטאן.

== לקריאה נוספת ==
* ספר – מסעותיו של אבן בטוטה

== קישורים חיצוניים ==

* 

קטגוריה:סולטנות דלהי
קטגוריה:ילידי 1300
קטגוריה:נפטרים ב-1351
יחסי הונדורס–צרפת

שגרירות הונדורס בפריז
יחסי הונדורס–צרפת הם היחסים הדיפלומטיים הרשמיים שבין רפובליקת הונדורס לבין הרפובליקה הצרפתית.

== היסטוריה ==
צרפת החזירה את שגרירה בהונדורס לאחר ההפיכה הצבאית ב-28 ביוני 2009. כמה ימים לאחר עליית הנשיא פורפיריו לובו סוסה לשלטון וחזרתו של השגריר לטגוסיגלפה, עודדה צרפת את הרשויות ההונדורסיות החדשות לכונן מחדש את שלטון החוק.

== ביקורים רשמיים ==
היחסים הדו-צדדיים בין צרפת להונדורס סומנו בביקורו של הנשיא ז'אק שיראק לאחר הוריקן מיץ' בשנת 1998. הביקור הפרלמנטרי האחרון היה זה של ז'ואל גריו-מלם, הסנאטורית המייצגת את אזרחי צרפת בחו"ל, בינואר 2009.

מר ז'אן-פייר בל, שליחו האישי של נשיא הרפובליקה הצרפתית לאמריקה הלטינית והאיים הקריביים, ביקר בהונדורס בתאריכים 4–5 באפריל 2016. הוא נפגש עם הנשיא חואן אורלנדו ארננדס ועם שר החוץ וכן עם נשיא המרכז הבנק האמריקאי לשילוב כלכלי, מר ניק רישבייט.

== יחסים כלכליים ==
הסחר בין צרפת להונדורס עלה משמעותית בשנת 2017: יבוא בשווי 106 מיליון אירו (עלייה של 8% לעומת 2016, צמיחה מתמדת מאז 2013) ויצוא בשווי 22 מיליון אירו (עלייה של 35% לעומת 2016). רכישת מוצרים חקלאיים מהווה את חלק הארי של היבוא.

חברות צרפתיות העובדות בהונדורס כוללות את סאנופי, שניידר אלקטריק, ביק ורוב החברות בתחומי הקוסמטיקה ומוצרי היוקרה.

== נציגויות דיפלומטיות ==
* הונדורס מחזיקה בצרפת שגרירות בפריז וקונסוליה בבורדו.
* צרפת מחזיקה בהונדורס שגרירות בטגוסיגלפה ו-3 קונסוליות בסן פדרו סולה, סנטה רוסה דה קופאן ורואטאן.

== קישורים חיצוניים ==

* [https://www.diplomatie.gouv.fr/en/country-files/honduras/ יחסי הונדורס–צרפת], באתר משרד החוץ הצרפתי

== הערות שוליים ==
יחסי הונדורס – הממלכה המאוחדת

שגרירות הונדורס בלונדון
יחסי הונדורס–הממלכה המאוחדת הם היחסים הדיפלומטיים הרשמיים שבין רפובליקת הונדורס לבין הממלכה המאוחדת.

== היסטוריה ==
שתי המדינות כוננו יחסים דיפלומטיים בשנת 1834, לאחר שהונדורס קיבלה את עצמאותה מהאימפריה הספרדית. בשנת 2019 נחתם הסכם סחר חופשי בין שתי המדינות.

== נציגויות דיפלומטיות ==
* הונדורס מחזיקה בבריטניה שגרירות בלונדון.
* בריטניה מחזיקה בהונדורס 3 קונסוליות בטגוסיגלפה, סן פדרו סולה ורואטאן.

==קישורים חיצוניים==

== הערות שוליים ==
יחסי הרפובליקה הדומיניקנית – צ'ילה

יחסי הרפובליקה הדומיניקנית–צ'ילה הם היחסים הדיפלומטיים הרשמיים שבין הרפובליקה הדומיניקנית לבין הרפובליקה של צ'ילה.

== היסטוריה ==
אף על פי שהמגעים הדיפלומטיים הראשונים בין שתי המדינות התרחשו במהלך המחצית השנייה של המאה ה-19, נציגות הקבע הראשונה בסנטו דומינגו הוקמה רק בשנת 1938. לאחרונה, קיום הייעוץ הפוליטי, כלכלי ושיתוף פעולה ראשון בין שתי המדינות, באוקטובר 2009, סימן אבן דרך ביחסים הדו-צדדיים, שכן היא אפשרה להגדיר סדר יום עבודה קונקרטי לחיזוק היחסים הדו-צדדיים בין שתי המדינות.

ההסכמים הבילטרליים העיקריים שנחתמו בין צ'ילה לרפובליקה הדומיניקנית היו בענייני שיתוף פעולה טכני ומדעי, ביטול דרישת הוויזה לדיפלומטים, תחבורה אווירית וחדשנות טכנולוגית. מאז שנת 2008 שתי המדינות בוחנות אפשרות להתקשר בהסכם סחר בצורה של הסכם סחר חופשי.

כמו כן, ובהתחשב בהגירה הדומיניקנית ההולכת וגוברת אל צ'ילה, שתי המדינות חתמו על מזכר הבנות בשנת 2017 לקיים דיונים קבועים בנושאי מדיניות הגירה, וכן להגדיר אסטרטגיות שמעניינות כל אחד מהצדדים ולהחליף חוויות של שיטות עבודה טובות.

== נציגויות דיפלומטיות ==
* הרפובליקה הדומיניקנית מחזיקה בצ'ילה שגרירות בסנטיאגו דה צ'ילה.
* צ'ילה מחזיקה ברפובליקה הדומיניקנית שגרירות בסנטו דומינגו וקונסוליה בפונטה קאנה.

== הערות שוליים ==
יחסי הרפובליקה הדומיניקנית – רוסיה

בניין במוסקבה בו שוכנות השגרירויות של הרפובליקה הדומיניקנית, [[סיירה לאון וקוסטה ריקה]]
יחסי הרפובליקה הדומיניקנית–רוסיה הם היחסים הדיפלומטיים הרשמיים שבין הרפובליקה הדומיניקנית לבין הרפובליקה הרוסית.

== היסטוריה ==
ב-7 במרץ 1945 כוננה ברית המועצות יחסים דיפלומטיים עם הרפובליקה הדומיניקנית. ב-26 בנובמבר 2018 נחתם הסכם לביטול דרישת הוויזה בין המדינות.

== תיירות ==
הרפובליקה הדומיניקנית היא בין אזורי הבילוי האטרקטיביים ביותר עבור אזרחי רוסיה: 230,000 איש ביקרו בה בשנת 2017, עלייה של 75% בהשוואה לשנת 2016.

== נציגויות דיפלומטיות ==
* הרפובליקה הדומיניקנית מחזיקה ברוסיה שגרירות במוסקבה וקונסוליה בסנקט פטרבורג.
* רוסיה מחזיקה ברפובליקה הדומיניקנית קונסוליה בסנטו דומינגו.

==קישורים חיצוניים==

== הערות שוליים ==
שלישייה (סרט)

שלישייה (ברוסית: Трое) הוא סרט דרמה רוסי, בבימויה של אנה מליקיאן ובכיכובם של קונסטנטין חבנסקי, ויקטוריה איסאקובה ויוליה פרסילד. הוא יצא לאקרנים ברוסיה ל-3 בדצמבר 2020. הסרט הופק בסיוע משרד התרבות של רוסיה. שלוש דמויות בלבד מופיעות בסרט, שאר הדמויות המופיעות בסרט אינן מזוהות ומופיעות בגבן בלבד.
==תקציר עלילת הסרט==
גיבור הסרט הוא אישיות בידור מצליחה בעולם השואו ביז הרוסי בשם אלכסנדר סאשין חי עם אשתו במוסקבה, אך מתחזק מערכת יחסים עם אישה נוספת בסנקט פטרבורג, אלא שמערכת היחסים המשולשת מביאה לקירוב בין שתי דמויות מנותקות לכאורה אחת מהשנייה.

==שחקנים ראשיים==
* קונסטנטין חבנסקי - אלכסנדר סאשין
* ויקטוריה איסאקובה - יוליה, רעייתו של אלכסנדר
* יוליה פרסילד - ורוניקה, תושבת סנקט פטרבורג

==קישורים חיצוניים==
* [https://www.kinopoisk.ru/film/1334856/ "שלישייה"], באתר kinopoisk.ru

== הערות שוליים ==

קטגוריה:סרטי 2020
קטגוריה:סנקט פטרבורג בקולנוע
קטגוריה:מוסקבה בקולנוע
קטגוריה:סרטים ברוסית
קטגוריה:סרטי דרמה רוסיים
יחסי גרמניה – הרפובליקה הדומיניקנית

יחסי גרמניה–הרפובליקה הדומיניקנית הם היחסים הדיפלומטיים הרשמיים שבין הרפובליקה הדומיניקנית לבין הרפובליקה הפדרלית של גרמניה.

== סקירה כללית ==
הרפובליקה הדומיניקנית וגרמניה נהנות מיחסים דו-צדדיים טובים, כאשר התיירות משחקת תפקיד מפתח. עם כ-200,000 תיירים בשנה, הגרמנים מהווים את קבוצות התיירים הגדולות ביותר, אחרי אמריקאים וקנדים. ישנם כ-7,000 גרמנים המתגוררים במדינה, שרובם התיישבו בחוף הצפוני (בפוארטו פלטה, בקברטה, בסוסואה) או בבירה סנטו דומינגו.

== יחסים כלכליים ==
הסכם ידידות, סחר וספנות דו-צדדי נחתם בשנת 1957. במיוחד מאז תחילת ההתעוררות הכלכלית במדינה בסוף שנות התשעים, היחסים הכלכליים בין שתי המדינות התהדקו. חברה גרמנית מפעילה את פארק השמש הגדול ביותר ב בצפון הרפובליקה הדומיניקנית. גרמניה היא אחד השווקים האירופיים החשובים ביותר של הרפובליקה הדומיניקנית למוצרים אורגניים (בננות, קקאו וקפה). הייצוא העיקרי של גרמניה לרפובליקה הדומיניקנית הוא כלי רכב וחלקי רכב, מכונות ומוצרים כימיים. 

ברפובליקה הדומיניקנית פועלות כ-60 חברות גרמניות. לשכת המסחר והתעשייה הגרמנית-דומיניקנית הוקמה בשנת 1994. 

== שיתוף פעולה בפיתוח ==
שיתוף פעולה פיתוח גרמני בצורת פרויקטים אזוריים מתמקד בשימוש בר-קיימא במשאבי הטבע והגנת האקלים. גרמניה היא אחת התורמות העיקריות במדינה לצד ספרד, קנדה וארצות הברית. בנוסף, גרמניה תורמת למעלה מ-20% מסיוע הפיתוח הניתן על ידי האיחוד האירופי, שהוא התורם הגדול ביותר של הרפובליקה הדומיניקנית. 

== תרבות ==
העניין בגרמניה, בשפה הגרמנית ובנוכחות התרבותית של גרמניה ברפובליקה הדומיניקנית גבר בצורה ניכרת, לא מעט בגלל המספר ההולך וגדל של תיירים גרמנים המבקרים במדינה.

מאז 2001, חברת תרבות גרמנית-דומיניקנית (Centro Domínico-Alemán) התמקמה ברובע הקולוניאלי העתיק של סנטו דומינגו, שנמנה על ידי אונסק"ו כאתר מורשת עולמית.

== נציגויות דיפלומטיות ==
* הרפובליקה הדומיניקנית מחזיקה בגרמניה שגרירות בברלין ו-3 קונסוליות בהמבורג, פרנקפורט ושטוטגרט.
* גרמניה מחזיקה ברפובליקה הדומיניקנית שגרירות בסנטו דומינגו.

== קישורים חיצוניים ==

* [https://www.auswaertiges-amt.de/en/aussenpolitik/laenderinformationen/dominikanischerepublik-node/dominicanrepublic/218716 יחסי גרמניה–הרפובליקה הדומיניקנית], באתר משרד החוץ הגרמני

== הערות שוליים ==
רוברט באדג'י

רוברט באדג'י (באנגלית: Robert Badjie; נולד ב-20 בפברואר 1984) הוא כדורגלן עבר גמביאני, ששיחק בעמדת השוער.

==קריירה==
באדג'י התחיל את הקריירה שלו בבנג'ול האווקס מליגת העל הגמביאנית, בה שיחק 6 עונות.

בשנת 2008 השתתף במשחקי נבחרת גמביה בכדורגל לקראת מונדיאל 2010.

בקיץ , באדג'י חתם בהכח עמידר רמת גן מליגת העל. ב-8 באוגוסט 2008, ערך את הופעת הבכורה שלו בקבוצה בהפסד 0–1 למ.ס. אשדוד במסגרת גביע הטוטו. אחרי 7 משחקים בליגת העל, איבד את מקומו בהרכב ובינואר , חתם בהפועל ירושלים.

בקיץ , חתם בסטאלרהולמן מהליגה השישית בשוודיה. בהמשך הקריירה שיחק בויליאן סטרנגנס ואסקילסטונה סיטי.

==תארים==
; בנג'ול האווקס
*הגביע הגמביאני: 

==קישורים חיצוניים==

==הערות שוליים==

קטגוריה:כדורגלנים גמביאנים
קטגוריה:שוערי כדורגל גמביאנים
קטגוריה:כדורגלני הכח עמידר רמת גן
קטגוריה:כדורגלני הפועל ירושלים
קטגוריה:כדורגלני נבחרת גמביה
קטגוריה:כדורגלנים זרים בישראל
קטגוריה:ספורטאים גמביאנים בישראל
קטגוריה:ספורטאים זרים בשוודיה
קטגוריה:ילידי 1984
Only You (שיר של יאזו)

"Only You" הוא שיר של הצמד הבריטי יאזו אשר יצא לאור ב-15 במרץ 1982 בשיתוף עם הזמרת אליסון מויה. השיר נכתב על ידי וינס קלארק אשר כתב במקור את השיר לדפש מוד. הוא יצא לאור כסינגל הראשון של הצמד בבריטניה ונהיה להצלחה רבה במידה כאשר הגיע למקום השני במצעד הבריטי ובנוסף גם הצליח להגיע לטופ 10 באירלנד ואוסטרליה. בארצות הברית השיר זכה להצלחה פחותה אכשר הגיע למקום ה-67 בלבד במדינה.

ב-1999 השיר יצא מחדש בתור רמיקס ואף צולם לו קליפ.

ב-2015 השיר יצא לאור בשלישית בגרסת הופעה חיה אשר התרחשה בתצוגת אופנה בלונדון תחת השם "Alison Moyet – Live for Burberry EP".

בנובמבר 2017 השיר יצא בפעם הרביעית כאשר נוצר לו רמיקס עבור אירוע של חברת "בוטס". הרמיקס יצא תחילה ליוטיוב ושבוע לאחר מכן גם להורדה דיגיטלי.

== הגרסה של סלינה גומז ==
בשנת 2017 יצאה לשיר גרסת כיסוי של הזמרת סלינה גומז אותה ביצה הזמרת עבור הפסקול של העונה הראשונה של הסדרה 13 סיבות למה. השיר שוחרר באופן רשמי ב-30 במרץ 2017 וכשלושה וחצי שבועות לאחר מכן גם הועלה לערוץ היוטיוב של הזמרת. במהלך השנים נעשו לשיר מספר גרסאות כיסוי נוספות.

==קישורים חיצוניים==

קטגוריה:שירי 1982
קטגוריה:סינגלי בכורה מ-1982
קטגוריה:סינגלי בכורה מ-1983
קטגוריה:סינגלים מ-1997
קטגוריה:סינגלים מ-1999
קטגוריה:סינגלים מ-2015
קטגוריה:שירי אנריקה איגלסיאס
קטגוריה:שירי קיילי מינוג
קטגוריה:שירי סלינה גומז
קטגוריה:שירי בקי היל
קטגוריה:שירים באנגלית
קטגוריה:בלדות משנות ה-1980
קטגוריה:בלדות סינת'-פופ
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון במצעד הסינגלים האירי
פאוור פופ

פאוור פופ (שנכתב לעיתים גם בצורה "פאוורפופ") הוא תת-ז'אנר של מוזיקת רוק וסוג של פופ רוק המבוסס על מוזיקה מוקדמת של להקות כמו The Who, הביטלס, The Beach Boys והבירדס<ref name="Allmusic"></ref><ref name="Murray"></ref>. מקורו באמצע שנות ה-60 כאשר מעריצי מוזיקה צעירים החלו למרוד ביומרות החדשות של מוזיקת הרוק והתפתחו בעיקר בקרב מוזיקאים אמריקאים שהגיעו שהתחילו את דרכם במהלך הפלישה הבריטית. הז'אנר משלב בדרך כלל הוק מלודי, הרמוניות קוליות, הופעה אנרגטית ומוזיקה שנשמעת "שמחה" המושתתת על ידי תחושת געגוע או יאוש.

את המונח "פאוור פופ" טבע חבר להקת The Who פיט טאונסנד בשנת 1967 כדי לתאר את סגנון המוזיקה שלהם. עם זאת, המונח נעשה מזוהה יותר עם אמנים הבאים משנות השבעים שביקשו להחיות את הפופ בסגנון הביטלס. צליל הז'אנר התבסס יותר הודות ללהיטים בתחילת שנות השבעים של Badfinger, The Raspberries ו- Todd Rundgren. אמנים שלאחר מכן שאבו מדי פעם מהתפתחויות כמו גל חדש, פאנק, גלאם רוק, פאב רוק, קולג' רוק ונאו-פסיכדליה.

הפאוור פופ הגיע לשיאו המסחרי במהלך עלייתם של הפאנק והגל החדש בסוף שנות השבעים, עם Cheap Trick, הנאק, the Romantics, Nick Lowe, Dave Edmunds ו-Dwight Twilley. במהלך תקופה זו, מבקרי מוזיקה שכתבו על התופעה פופולריות לשימוש במונח. לאחר תגובה לא פופולרית וביקורתית ללהיט הגדול ביותר של הז'אנר, "My Sharona" (הנאק, 1979), חברות התקליטים הפסיקו בדרך כלל להחתים קבוצות פאוור פופ, ורוב להקות שנות השבעים התפרקו בתחילת שנות ה-80.

במהלך העשורים הנמשכים המשיך הפאוור פופ בהצלחה מסחרית צנועה, בעוד שנותר במידה רבה מושא ללעג. בשנות התשעים התגלה גל חדש של להקות אלטרנטיביות שנמשכו לאמנים משנות השישים בגלל המוזיקה של שנות השמונים שהשפיעו עליהן. אף על פי שלא היו מוצלחים כמו קודמיהם, Jellyfish, the Posies, Redd Kross, Teenage Fanclub, ו-Material Issue היו אהודים ביקורתית. באמצע שנות ה-90 התפתח שלוחה של הז'אנר ששילב הרמוניות פאוור פופ עם פאנק אפטמפי, שכונה "פופ פאנק", הגיע לפופולריות של המיינסטרים.

== קישורים חיצוניים ==

==הערות שוליים==

קטגוריה:שנות ה-2000 במוזיקה
קטגוריה:שנות ה-1990 במוזיקה
קטגוריה:שנות ה-1980 במוזיקה
קטגוריה:שנות ה-1970 במוזיקה
קטגוריה:שנות ה-1960 במוזיקה
קטגוריה:פופ
פירוש חי

פירוש חי הוא סדרת ספרים המלווים מסכתות בתלמוד בבלי באמצעות איורים המסייעים בביאור הסוגיות המורכבות. הסדרה נוצרה על ידי הרב משה חיים פרוש<ref></ref>, ויצאה לאור על ידי מכון רגנשברג.

הסדרה החלה כסדרת חוברות שיצאו על פרקים במסכת עירובין משנת תשמ"ב ועד שנת תשמ"ז. לאחר מכן המשיכה הסדרה בהוצאת פירוש על מסכתות שלימות בכריכה קשה. 
כותרי הסדרה:
* פירוש חי על מסכת סוכה – כולל 142 עמודים ומתאר באמצעות רישום את הלכות את מצוות סוכה ומצוות ארבעת המינים והעבודה במקדש בסוכות.
* פירוש חי על מסכת שבת – מתמקד בציורי הלכות שבת, כגון סוגי הכלים האסורים בבישול, הספר כולל 258 עמודים.
* פירוש חי על מסכת עירובין – יצא לאור כספר בשנת תשע"א.
* פירוש חי על מסכת בבא בתרא – הספר הרביעי בסדרה, יצא לאור בשנת תשס"ט.

ספרים נוספים יצאו על משניות מסכת יומא ומסכת סוכה.

== קישורים חיצוניים ==
* 
* 
* 
* 
* [https://books.google.co.il/books?q=editions:LCCN90826043&id=9RIctQEACAAJ סדרת הספרים] בגוגל ספרים

== הערות שוליים ==

קטגוריה:סדרות ספרים בעברית
קטגוריה:ספרי 1982
קטגוריה:פירושי התלמוד
יחסי הממלכה המאוחדת – הרפובליקה הדומיניקנית

שגרירות הרפובליקה הדומיניקנית בלונדון
יחסי הממלכה המאוחדת–הרפובליקה הדומיניקנית הם היחסים הדיפלומטיים הרשמיים שבין הרפובליקה הדומיניקנית לבין הממלכה המאוחדת.

== סקירה כללית ==
היחסים הדיפלומטיים בין המדינות כוננו בשנת 1871. בשנת 2016 ביקרה משלחת פרלמנטרית בריטית ברפובליקה הדומיניקנית, על מנת לחזק את היחסים בין שתי המדינות.

== נציגויות דיפלומטיות ==
* הרפובליקה הדומיניקנית מחזיקה בבריטניה שגרירות בלונדון.
* בריטניה מחזיקה ברפובליקה הדומיניקנית שגרירות בסנטו דומינגו ו-2 קונסוליות בפוארטו פלטה ופונטה קאנה.

==קישורים חיצוניים==

== הערות שוליים ==
אשר וינר

אשר וינר (20 ביולי 1936 – 15 במרץ 2000) היה מנהל ישראלי, שהיה מנכ"ל משרד הבינוי והשיכון בשנים 1979–1985.

== ביוגרפיה ==
וינר נולד בחיפה ולמד במערכת החינוך הממלכתי-דתי בעיר ובישיבת בני עקיבא כפר הרא"ה. אחרי השירות בצה"ל למד כלכלה ב והשתקע בעיר.

בשנים 1975 – 1978 ניהל את אגף האכלוס במשרד הבינוי והשיכון ובשנת 1979 מונה על ידי השר דוד לוי למנכ"ל המשרד, תפקיד בו שימש במשך שש שנים.

בעת כניסתו לתפקיד, בסוף שנות ה-70, ניצב ענף הבנייה בפני מחסור חמור בדירות וידע עליית מחירים מואצת עקב עלייה בביקוש לדירות. כדי לבלום את התופעה עבר המשרד כבר ב-1979 משיטת הבנייה הישירה למימון מלא לבנייה באמצעות חברות ובסיוע חלקי של המדינה. המשרד ראה אז את תפקידו בוויסות הענף, והמטרה – איזון טוב יותר בין ההיצע לביקוש – הושגה. בתוך כך זכה הפרט ליתרון ברור – לא עוד קביעות שרירותיות של הממסד בנוגע לסוג פתרון הדיור ומיקומו, אלא העברת הבחירה לידיו שלו.

בתקופת כהונתו של וינר הוקמו יישובים, שכונות וערים והושם דגש על שיפור התשתיות בערי הפיתוח ועל שיקום שכונות פיזי וחברתי כדי לצמצם פערים. ירושלים וסביבותיה זכו לתשומת-לב מיוחדת - בבירה הוקמה שכונת פסגת זאב, וסמוך לעיר היישוב גבעת זאב, וכן חוזקו גושי ההתיישבות ביהודה ושומרון (גוש אדומים, גוש עציון וגוש אריאל). וינר זכה לתעודות הערכה רבות על תרומתו לבניית שכונות ויישובים, ובמעלה אדומים, שלימים הייתה לעיר, אף הוקם פארק על שמו – פארק אשר וינר. בירושלים הונצח שמו בשדרות אשר וינר המחברות את דרך חברון עם שכונת ארמון הנציב.

בשנים 1986–1987 עמד וינר בראש משלחת הסוכנות היהודית בלונדון והופקד על השליחים ברחבי בריטניה כולה.

בתפקידו הציבורי האחרון, שב לתחום הבנייה כיו"ר חברת שיכון ופיתוח (1990–1994), כשעוד הייתה חברה ממשלתית; בתקופת כהונתו עברה החברה הפרטה ונמכרה לחברת אזורים.

== חיים אישיים ==
אשר וינר היה נשוי לנטע לבית שיף ולהם שלושה ילדים.

קטגוריה:בוגרי ישיבת כפר הרא"ה
קטגוריה:מנכ"לי משרד הבינוי והשיכון
קטגוריה:בוגרי בני עקיבא
קטגוריה:עובדי הסוכנות היהודית
קטגוריה:דירקטורים ישראלים
קטגוריה:בוגרי האוניברסיטה העברית בירושלים
קטגוריה:אנשי היישוב ילידי הארץ
קטגוריה:שליחי הסוכנות היהודית
קטגוריה:יהודים הקבורים בהר המנוחות
קטגוריה:ישראלים שנולדו ב-1936
קטגוריה:ישראלים שנפטרו ב-2000
ולאנדר הצעיר

ולאנדר הצעיר (באנגלית: Young Wallander) היא סדרת דרמה המבוססת על יצירותיו של הנינג מנקל על הדמות הספרותית קורט ואלנדר. הסדרה עלתה לשידור לראשונה ב-3 בספטמבר 2020 בנטפליקס.

==עלילה==

קורט ואלנדר הוא שוטר שוודי צעיר, שזה עתה סיים הכשרה. הוא עד לרצח מזעזע מול ביתו, והוא מתמנה לחקירת התיק. במהלך החקירה, הוא מגלה פרטים חסרי תקדים, אך בד בבד מסתבך בצרות.

==דמויות==
===דמויות ראשיות===
* קורט ולאנדר (אדם פולסון): שוטר טירון אשר מנהל את החקירה הראשונה שלו.
* המברג (ריצ'רד דיליין): רב פקד ושותף של ולאנדר.
* פרידה ראסק (ליאן בסט): המפקחת הישירה של ולאנדר.
* מונה (אליס צ'אפל): חברה של ולאנדר, המנהלת בית מחסה למהגרים.
* ריזה אל-רחמן (יאסן אטור): חברו הטוב של ולאנדר ושותפו לעבודה.

===דמויות משנה===
* יסמין (שרה סייאד)
* איברה (ג'ורדן אדין)
* מרים (קיזה דין)
* ג'וסטב מונק (אלאן אמריס)
* באשיר (צ'ארלס מנן)
* קארל אקסל-מונק (ג'ייקוב קולינס-לוי)
* טאריק (עמנואל אקינבאמי)
* ריקרד לונדרן (ריצ'רד קלוטייר)
* פרדריק (בארט אדוארדס)
* זמאר (אלחאם אחאס)
* יארה (שאניאז חאמה עלי)
* אמאן "דודו" דודוביץ (סטיוארט סקודאמור)
* לופולד מונק (אנדרו ביקנל)

==פרקים==
{| class="wikitable sortable" style="text-align: center" width=100%
|-
! scope="col" style="background:#07114E; color:#fff; width:7%;"| מספר פרק
! scope="col" style="background:#07114E; color:#fff;"| כותרת
! scope="col" style="background:#07114E; color:#fff; width:14%;"| אורך פרק
! scope="col" style="background:#07114E; color:#fff; width:20%;"| תאריך שידור מקורי
|-
|1
|align="right"|"פרק 1"
|50 דקות
|3 בספטמבר 2020
|-
|colspan=4; align="right"|פשע מתרחש לנגד עיניו של השוטר הטירון, קורט ולאנדר, וכתוצאה מכך הוא ממונה על התיק הראשון שלו. תוך כדי שהוא מנסה לפענח את הרצח, תושבי השכונה זועמים על המקרה.
|-
|2
|align="right"|"פרק 2"
|49 דקות
|3 בספטמבר 2020
|-
|colspan=4; align="right"|המברג מצרף אליו לחקירה את קורט, שקיבל קידום בזק לדרגת בלש במקום חברו הטוב, ריזה. ממצאי החקירה מוליכים אותם למבריח מוכר.
|-
|3
|align="right"|"פרק 3"
|42 דקות
|3 בספטמבר 2020
|-
|colspan=4; align="right"|קורט מוצא קשר בין הרוצח לאישה בהיריון במהלך תשאול מהגרים, שעליהם אחראית חברתו, מונה.
|-
|4
|align="right"|"פרק 4"
|46 דקות
|3 בספטמבר 2020
|-
|colspan=4; align="right"|החשוד ברצח נרצח וקורט נשלח הביתה לחופשה על ידי המברג. הוצאתו לחופשה לא מונעת מקורט להמשיך בניהול החקירה באופן לא פורמלי.
|-
|5
|align="right"|"פרק 5"
|47 דקות
|3 בספטמבר 2020
|-
|colspan=4; align="right"|קורט מנצל את ההזדמנות להשתחל לאירוע רשמי של משפחת מונק דרך מונה, כל זאת על מנת למצוא קשר המחבר את גוסטב למקרה הרצח.
|-
|6
|align="right"|"פרק 6"
|53 דקות
|3 בספטמבר 2020
|-
|colspan=4; align="right"|צוות החקירה מגלה שמשלוח של חומר נפץ נמצא בקרבתם. הם מנסים למנוע את הסלמת הנושא באמצעים העומדים לרשותם.
|}

==קישורים חיצוניים==

==הערות שוליים==

קטגוריה:סדרות דרמה
קטגוריה:נטפליקס: תוכניות וסדרות
קטגוריה:סדרות טלוויזיה בריטיות שעלו לשידור בשנות ה-2020
מוזיאון העיר סקופיה

המחלקה האתנולוגית של המוזיאון
מוזיאון העיר סקופיה (במקדונית: Музеј на Град Скопје) הוא מוזיאון שנמצא בסקופיה, מקדוניה הצפונית שנוסד ב-1949<ref></ref>. מאז 1970, המוזיאון ממוקם בחלקה המחודשת של תחנת הרכבת הישנה שנהרסה חלקית ברעידת האדמה בסקופיה ב-1963.

== פעילות ==
מאז ועד היום, כמוזיאון מורכב, הוא מקשר בין הפעילות בתחום הארכאולוגיה, ההיסטוריה, האתנולוגיה, וההיסטוריה האמנותית בסקופיה וסביבתו. בנוסף למחקר שיטתי, איסוף, סידור, הגנה ואחסון, המוזיאון מבצע עיבוד מקצועי ולימוד מדעי של חומר המוזיאון והצגתו הציבורית באמצעות פרויקטים ותערוכות.

במוזיאון יש כ-21,950 פריטים שנמצאים במספר מחלקות: ארכאולוגיה, היסטוריה, אתנולוגיה, תולדות האמנות, אדריכלות, אורבניזם ועיצוב, חינוך, צילום, וידאו ודיגיטציה, וכן מפעילה ספרייה<ref></ref>. קרן המוזיאון כוללת תרומה של 182 תצלומים של צלם האמנות המקדוני בלגויה דרנקוב . ב-1991, תרם הצייר המקדוני ליובומיר בלוגסקי 159 עבודות (בעיקר צבעי מים) למוזיאון העיר סקופיה. אוסף זה, בעל ערך יוצא דופן והראשון מסוגו במקדוניה הצפונית, איפשר את הקמת הגלריה במוזיאון העיר סקופיה על שם התורם, ובו, תוך שמירה על זכרו, יצירותיו מוצגות ללא הרף.

== קישורים חיצוניים ==

* 

== הערות שוליים ==

קטגוריה:סקופיה: מבנים
קטגוריה:מקדוניה הצפונית: תרבות
קטגוריה:מוזיאונים
רוסננו

רוסננו (ברוסית: Роснано, ראשי תיבות ל"תאגיד הרוסי לננוטכנולוגיה", Российская корпорация нанотехнологий) הוא התאגיד הממשלתי ברוסיה לננוטכנולוגיה ומהווה מוסד לפיתוח חדשנות שנוצר במסגרת היוזמה הנשיאותית של דמיטרי מדבדב, עוד בתקופת כהונתו כסגן ראש ממשלת רוסיה בשנת 2007. האסטרגיה מכונה בשם "אסטרטגיה לפיתוח תעשיית הננוטכנולוגיה".

רוסננו נועדה ליצור תעשיית היי-טק מבוססת ננוטכנולוגיה תחרותית ברוסיה. החברה משקיעה באופן ישיר ובאמצעות כספים עקיפים בכל התחומים העיקריים מבוססי-הידע שבהם מיושמת באופן נרחב טכנולוגיות של אלקטרוניקה, אופטיקה, טלקום, אנרגיה קלאסית ואנרגיה מתחדשת, בריאות וביוטכנולוגיה, חומרים ומתכות, הנדסה וכימיה.

מאז הקמתה בשנת 2007 בשם "התאגיד הרוסי לננוטכנולוגיה", עמד בראשה אנטולי צ'ובייס. בדצמבר 2020 הוחלף על ידי סרגיי קוליקוב.

== היסטוריה ומבנה ==
החברה אורגנה מחדש בשנת 2011 מתוך התאגיד הרוסי לננוטכנולוגיה<ref name="abt123"></ref><ref></ref> והיא כוללת כיום מספר חברות בתחום הננו לרבות קרן ללא כוונת רווח לתוכניות תשתיות וחינוך (FIEP).

רוסננו משקיעה בפרויקטים בתחום הכלכלה ברוסיה ומחוצה לה, כשלאלה יש פוטנציאל להתרחבות לאחר מכן לתוך רוסיה (כלומר העברת טכנולוגיה לרוסיה, יצירת אתר ייצור או מרכז מחקר ופיתוח). בהתבסס על ניסיון בהשקעות ומומחיות טכנית מתקדמת החברה רוכשת הון עצמי במיזמים חדשניים ובחברות מוכווני צמיחה עם מודלים עסקיים ניתנים להרחבה ופוטנציאל צמיחה משמעותי.

רוסננו מתעניינת בעיקר בתחומי היי-טק כמו:
* ננו-חומרים
* ננואלקטרוניקה ופוטוניקה
* ביוטכנולוגיה ותרופות
* ציפויים ושינוי משטחים
* אנרגיה מתחדשת והתייעלות אנרגטית
* רפואה גרעינית ומכשירים רפואיים

מטה רוסננו ממוקם במוסקבה, רוסיה, עם משרדי משנה נוספים בארצות הברית ובישראל.

==קישורים חיצוניים==
* 

== הערות שוליים ==

קטגוריה:מוסקבה: חברות
קטגוריה:רוסיה: מדע וטכנולוגיה
קטגוריה:חברות ממשלתיות ברוסיה
אנימציה בפלסטלינה

סרטון אנימציה בפלסטלינה משנת 1955
אנימציה בפלסטלינה (באנגלית מקובל בין היתר המונח claymation – הלחם של "clay", חרס, ו-animation, אנימציה) היא טכניקת אנימציה המבוססת על שימוש במודלים העשויים מפלסטלינה או מחומר דומה.

סצנות של סרטוני אנימציה בפלסטלינה, שהיא אחת ממספר סוגים שונים של אנימציית סטופ-מושן, מצולמת בעזרת מצלמת סטילס אשר מצלמת בכל פעם רק תמונה אחת (פריים). בין כל פריים לזה שאחריו, האובייקטים בסצנה מוזזים מעט באופן ידני - דבר אשר יוצר אשליית תנועה כאשר לאחר מכן הפריימים הללו יוקרנו ברצף במהירות רגילה (24 עד 30 פריימים בשנייה).

בסרטוני אנימציה בפלסטלינה בונים לרוב את האובייקטים על גבי חוט גמיש יחסית אשר מסייע לחזק את האובייקטים על מנת שניתן יהיה להנפיש אותם ביתר קלות.

בישראל טכניקת אנימציה זו ידועה במיוחד מהסרטונים והסדרות שפיתח האנימטור הישראלי רוני אורן במהלך שנות ה-80 ושנות ה-90, כגון משלים שועליים ואגדות המלך שלמה, אשר זכו להצלחה רבה גם בגרסאות המדובבות לאנגלית ששודרו ברחבי העולם.

== תמונות מסרטוני אנימציה בפלסטלינה ==
<gallery widths=200px heights=120px>
Claychick.jpg|פריים מסרטון אנימציה בפלסטלינה של פרסומת טלוויזיה פינית
Animacion-con-plastilina-y-clay-animation-pelicula-Kuzmich-153.jpg|פריים מתוך סדרת האנימציה בפלסטלינה "From Ilich to Kuzmich"
</gallery>

==קישורים חיצוניים==

קטגוריה:סטופ מושן
משאל העם על עצמאות קלדוניה החדשה (2020)

משאל עם על עצמאות קלדוניה מצרפת נערך ב-4 באוקטובר 2020. המשאל היה שני למשאל זהה שהתקיים ב-4 בנובמבר 2018.

במשאל הצביעו 53.26% מהאזרחים בעד הישארות תחת השלטון הצרפתי, ירידה קלה ממספר התומכים ב-2018, אז הצביעו 56.4% בעד הישארות תחת השלטון הצרפתי.

לפי הסכם נומאה קיימת אפשרות למשאל שלישי, שייערך אם קונגרס קלדוניה החדשה יצביע בעדו, ולא יאוחר מ-2022.

== רקע ==

קלדוניה החדשה סופחה לצרפת ב-1853, כאשר אירופאים ופולינזאים החלו להתיישב שם והפכו את שבטי הקנאק, ילידי המקום, למיעוט. הארכיפלג הפך למושבת עונשין בין 1864 ל-1897 והקנאקים לא נכללו בעבודות הציבוריות והתעשייתיות של השלטון הצרפתי. בין 1976 ל-1988 אירעו סכסוכים בין ממשלת צרפת וקבוצות בדלנים וחלקם הגיעו לרמת אלימות והפרות סדר קשות, כשאחת הסיבות העיקריות היא חוסר השוויון בחלוקת העושר בין המתיישבים והילידים, כשאלו טוענים לכך שעיקר הרווח יוצא החוצה מקלדוניה. מאז 1986 ועדת האו"ם לענייני דה-קולוניזציה כללה את קלדוניה ברשימת השטחים הלא-ממשלתיים של האו"ם.

ב-13 בספטמבר 1987 נערך משאל העם הראשון על עצמאות, אך רק 1.7% הצביעו בעד (842 אנשים), בין היתר כיוון שקבוצות הבדלנים המרכזיות החרימו את משאל העם. בעקבות זאת נחתמו הסכמי מטיניון בין הבדלנים לצרפת, ואלו הבטיחו עשור של יציבות. ב-5 במאי 1998 נחתם בין צרפת ובין המפלגות העיקריות בקלדוניה הסכם נומאה, במסגרתו התחייבה צרפת על תחילתה של הכנת התשתית לעצמאות תוך העברת סמכויות בצורה איטית והדרכה לממשל הקלדוני.

על פי הסכם נומאה הותרו לקלדונים החדשים עריכה של עד שלושה משאלי עם על עצמאותם; הראשון שבהם ב-2018, ושניים נוספים ב-2020 וב-2022 אם המשאלים הקודמים לא הביאו לעצמאות ושליש מחברי הקונגרס של קלדוניה החדשה הצביעו לעריכת משאל נוסף.

משאל העם הראשון נערך ב-נובמבר 2018, ובו דחו התושבים את עצמאותם ברוב של 56.4%.

בשנת 2019 בקשו המפלגות התומכות בעצמאות לקיים משאל נוסף.

==תוצאות ההצבעה==
אחוז ההצבעה עמד על 85.6 אחוזים. 53.26 מהמצביעים הצביעו נגד העצמאות, ובהתאם לכך נותרו האיים בשליטה צרפתית. נתון זה היה נמוך מהמשאל בשנת 2018, אז הצביעו 56.4% כנגד העצמאות. התוצאות היו מקוטבות מבחינה גאוגרפית, כאשר בעוד 71 אחוזים מתושבי מחוז הדרום הצביעו נגד העצמאות, רוב תושבי שני המחוזות הקטנים, המחוז הצפוני ומחוז איי הנאמנות, הצביעו בעד העצמאות 76 אחוזים ו82 אחוזים בהתאמה.

נשיא צרפת עמנואל מקרון הודה לקלדונים החדשים על "הצבעת האמון" שלהם ברפובליקה הצרפתית. הוא הודה גם לתומכי העצמאות וקרא לדיאלוג בין הצדדים. מקרון ציין כי אם התושבים יהיו מעוניינים בכך ניתן יהיה לקיים משאל שלישי, ורמז כי צרפת הייתה מעוניינת דווקא להתנתק "מעברה הקולוניאלי". במפלגות התומכות בעצמאות הביעו תקווה למשאל עם שלישי בו יעברו קולות נוספים למחנה התומכים בעצמאות, ויביאו לפרישה מהחסות הצרפתית.

==קישורים חיצוניים==
* [https://www.elections-nc.fr/referendum-2020 אתר רשמי]
* 

==הערות שוליים==

קלדוניה החדשה, 2020
קטגוריה:קלדוניה החדשה
קטגוריה:2020 בפוליטיקה
קטגוריה:2020 בצרפת
יחסי סורינאם–צ'ילה

יחסי סורינאם–צ'ילה הם היחסים הדיפלומטיים הרשמיים שבין רפובליקת סורינאם לבין הרפובליקה של צ'ילה. שתי המדינות הן חברות הקהילה של אמריקה הלטינית והמדינות הקריביות, ארגון מדינות אמריקה ואיחוד מדינות דרום אמריקה, ובנוסף הן חברות במרקוסור.

== היסטוריה ==
ב-28 בינואר 1994 חתמו שתי המדינות על הסכם לפטור מחובת הוויזה לבעלי דרכונים דיפלומטיים, שנכנס לתוקף בשנת 2011. במרץ 2012, במסגרת פסגת הקהילה הקריבית שהתקיימה בסורינאם, ערך נשיא צ'ילה סבסטיאן פיניירה פגישה דו-צדדית עם נשיא סורינאם, דסי באוטרסה. בשנת 2013 השיקה ממשלת סורינאם תוכנית מלגות להענקת בין 40 ל-50 מענקים לצעירים מסורינאם ללימודים באוניברסיטאות צ'ילה.

== נציגויות דיפלומטיות ==
* סורינאם מיוצגת בצ'ילה באמצעות שגרירותה בברזיליה, ברזיל.
* צ'ילה מיוצגת בסורינאם באמצעות שגרירותה בפורט אוף ספיין, טרינידד וטובגו, בנוסף מחזיקה וקונסוליה בפרמריבו.

==קישורים חיצוניים==

== הערות שוליים ==
הוסר (סדרת טלוויזיה)

הוסר (ברוסית: Гусар) היא סדרת טלוויזיה רוסית מז'אנר הקומדיה בהפקתו ובכיכובו של הקומיקאי הרוסי גאריק חרלמוב, בהפקת חברת ההפקות של קומדי קלאב עבור רשת THT.

==עלילה==
סוף אוגוסט 1812, במהלך מלחמת רוסיה-צרפת, צבאו של נפוליון על חצי מיליון חייליו מתקרב למוסקבה. הצבא הרוסי מתבצר בכפר בורודינו. הקצין גריגורי רילסקי מגדוד ההוסרים מרגל בשורות הצבא הצרפתי, נמלט עם מסמכים חשאיים מהחיילים הצרפתיים אל המחנה הרוסי ופוגש בדרך אישה יפה מכבסת בגדים בנהר ומתקשה לעמוד בפיתוי, אך נעלם לפתע.

בשנת 2020, בשטחי הפדרציה הרוסית של ימינו המדען הצעיר דמיטרי ז'וראבלב הקדיש עשר שנים ליצירת מכונת זמן בביתו למרגלות גורדי השחקים במוסקבה סיטי ואילו אשתו קטיה הרוויחה כסף ומימנה את בעלה. או אז, בביתם מתגלה הסגן גריגורי רילסקי, מאבות אבותיה של קטיה הנוחת ברוסיה של ימינו היישר משנת 1812. כל הניסיונות להחזיר את הקצין לאחור נתקלים במכשול בדמות תקלה במכונת הזמן של דמיטרי ועד שזה יתקן אותה, רילסקי נאלץ לחיות ב.

==פרקי הסדרה==
{| class="wikitable"
|-
! rowspan="1" colspan="2" | עונה
! rowspan="1" | פרקים
! rowspan="1" | תקופת שידור מקורית
|- style="text-align:center"
| style="background:#FF0000" |
| 1
| 1—18 (18 פרקים)
| 5 באוקטובר — 29 באוקטובר 2020
|-
|}

==שחקנים ודמויות==
*גאריק חרלמוב - גריגורי רילסקי (הוסר)
*יקטרינה קובאלצ'וק - קטיה
*פאבל רסומאחין - דמיטרי ז'וראבליוב
*דמיס קאריבידיס - נפוליאון בונפרטה

==קישורים חיצוניים==
* 

* [https://www.kinopoisk.ru/series/1347306/ "הוסר"], באתר Kinopoisk.ru

קטגוריה:ערוץ THT: תוכניות וסדרות
קטגוריה:סדרות טלוויזיה רוסיות שעלו לשידור בשנות ה-2020
קטגוריה:תוכניות טלוויזיה שמתרחשות ברוסיה
קטגוריה:מלחמת רוסיה–צרפת (1812) בתרבות
קטגוריה:סדרות דרמה היסטוריות רוסיות
קטגוריה:תוכניות טלוויזיה שמתרחשות בסנקט פטרבורג
קטגוריה:תוכניות טלוויזיה שמתרחשות במוסקבה
קטגוריה:האימפריה הרוסית בתרבות
קטגוריה:סרטים תקופתיים
וולוו קונספט אסטייט

וולוו קונספט אסטייט (בשוודית: Volvo Concept Estate) היא מכונית קונספט, המוגדרת מכונית סטיישן בתצורה קופה בסגנון "Shooting-brake" מתוצרת יצרנית הרכב השוודית וולוו אשר הוצגה בשנת 2014.

==ממאפייני "וולוו קונספט אסטייט"==
* דגם "וולוו קונספא אסטייט" הוצג לראשונה בתערוכת המכוניות בז'נבה ("Geneva Motor Show" ) במרץ שנת 2014.
* "וולוו קונספט אסטייט" היא מכונית בעלת הנעה היברידית: משלבת שני סוגי מנועים, מנוע בעירה פנימית עם מנוע חשמלי.
* 3 דלתות.
* "וולוו קונספט אסטייט" מזכירה במבנה החיצוני המיוחד את וולוו 1800 p דגם "דגם ES".

==גלריה==
<gallery mode="packed" heights="120">
קובץ:Salon de l'auto de Genève 2014 - 20140305 - Volvo 1.jpg | "וולוו קונספט אסטייט"
קובץ:Salon de l'auto de Genève 2014 - 20140305 - Volvo 3.jpg | "וולוו קונספט אסטייט"
קובץ:Salon de l'auto de Genève 2014 - 20140305 - Volvo 5.jpg | "וולוו קונספט אסטייט"
קובץ: Salon de l'auto de Genève 2014 - 20140305 - Volvo 6.jpg| "וולוו קונספט אסטייט"
קובץ:Volvo Concept Estate 06.jpg | "וולוו קונספט אסטייט" - מבט לתא הנהג ולוח מחוונים
קובץ:Volvo Concept Estate 04.jpg | "וולוו קונספט אסטייט"
קובץ:Volvo Concept Estate 01.jpg | "וולוו קונספט אסטייט"
קובץ:Volvo Concept Estate 02.jpg | "וולוו קונספט אסטייט"
קובץ:Volvo Concept Estate 08.jpg | "וולוו קונספט אסטייט"
</gallery>

==ראו גם==
* וולוו ונוס בילו
* וולוו GTZ / GTZ 3000
* וולוו קונספט קופה

==קישורים חיצוניים==

* 
* 

==הערות שוליים==

קטגוריה:דגמי מכוניות שהושקו ב-2014
קטגוריה:מכוניות היברידיות
קטגוריה:מכוניות סטיישן
קטגוריה:מכוניות קופה
קטגוריה:מכוניות שוודיות
קונספט אסטייט
קטגוריה:מכוניות קונספט
רוברט מיראבל

רוברט מיראבל (באנגלית: Robert Mirabal; נולד ב-6 באוקטובר 1966) הוא מוזיקאי ומחבר שירים אינדיאני שנולד בפואבלו בניו מקסיקו.

== ביוגרפיה ==
רוברט מיראבל נולד בפואבלו. הוא התחיל לייצר חלילי צד בגיל 19. במקביל הוא למד לנגד בקלרינט, סקסופון ופסנתר. 

רוברט מיראבל עבר לניו יורק והפך לחבר בלהקה ביחד עם מוזיקאים מסנגל, כף ורדה והאיטי. בשנת 1988 הוא הוציא אלבום הראשון. בשנת 1996 הוא הוציא אלבום משותף עם ביל מילר.

רוברט מיראבל עשה סבב הופעות ביפן, אירופה וארצות הברית ובשנת 1992 הוענק לו "פרס בסי" לאמן שפועל בניו יורק. 

בשנת 1997 הוא הקים להקה חדשה. אלבום שלה Mirabal זכה להצלחה.

רוברט מיראבל זכה למספר פרסים למוזיקה אינדיאנית. הוא היה בין משתתפי אלבום Sacred Ground: A Tribute to Mother Earth שזכה בפרס גראמי בשנת 2005.

בשנת 2008 רוברט מיראבל השתתף בפסטיבל מוזיקה בברוקלין לצד רביעיית מיתרים ETHEL, בשנת 2011 הם ערכו סבב הופעות משותף ובשנת 2016 הוציאו אלבום משותף.

==דיסקוגרפיה==

* Nomad (1994)
* Song Carrier (1995)
* Land (1995)
* Warrior Magician (1996)
* Native Suite (1996)
* Mirabal (1997)
* Native American Lullabies: Under The Green Corn Moon (1998)
* Taos Tales (1999)
* Music from a Painted Cave (2001)
* Indians, Indians (2003)
* Sacred Ground: A Tribute to Mother Earth (2005, compilation)
* Johnny Whitehorse (2005)
* Pueblo Christmas (2007)
* In the Blood (2007)
* Johnny Whitehorse: Totemic Flute Chants (2007)
* Johnny Whitehorse: Riders of the Healing Road (2007)
* The River (2016)

==קישורים חיצוניים==
* 

קטגוריה:חלילנים אמריקאים
קטגוריה:אמריקאים ממוצא אינדיאני
קטגוריה:אמני וורנר רקורדס
קטגוריה:אמריקאים שנולדו ב-1966
אדם פולסון

אדם גוסטב יוסטוס פולסון (באנגלית: Adam Gustav Justus Pålsson; נולד ב-25 במרץ 1988) הוא שחקן ומוזיקאי שוודי. הוא שיחק בתיאטרון הדרמטי המלכותי בסטוקהולם וידוע בזכות משחקו בסדרת הטלוויזיה של נטפליקס, "ולאנדר הצעיר" בתור "קורט ולאנדר". פולסון שיחק בסדרות טלוויזיה שוודיות רבות.

==ביוגרפיה==
פולסון התחנך באקדמיה השוודית הלאומית לפנטומימה ומשחק בסטוקהולם בין השנים 2008–2011.<ref>[http://www.sfi.se/sv/svensk-filmdatabas/Item/?type=PERSON&itemid=314613 Svensk filmdatabas - Adam Pålsson] Retrieved 23 March 2016</ref> בשנת 2010 שיחק לצד ביל סקושגורד בסרט "Behind Blue Skies". 

==קריירה==
בשנת 2012 שיחק בהצגת יחיד במחזה "Frida är gravid!" בתיאטרון גליזן. הוא גם כתב והציג עיבוד משלו למחזה המלט, בהשראת ויליאם שייקספיר והיינר מולר בתיאטרון סאטהולסטאד בסטוקהולם בשנת 2010.

פולסון ידוע אולי בזכות תפקידו בסדרה "Don't Ever Wipe Tears Without" ששודרה בתאגיד השידור השוודי, ובתפקיד הראשי ב-"För kärlekens", סרט ביוגרפי משנת 2018 על הזמר השוודי והפזמונאי טד גרדשטאד.<ref></ref> הוא גם שיחק תפקיד ראשיי בעונה השלישית של הסדרה הגשר משנת 2011.<ref>[https://www.aftonbladet.se/nojesbladet/a/e1Kpmg/adam-palsson-om-att-spela-ted-gardestad-ska-lukta-smaka-och-kannas Adam Pålsson om att spela Ted Gärdestad] Aftonbladet Retrieved 27 February 2018</ref>

פולסון היה בעבר סולן להקת אינדי רוק, ÅR & DAR.<ref></ref>

הוא שיחק בקומדיית המצבים אווניו 5.<ref name=":0"></ref>

הוא מגלם את קורט ולאנדר בהפקת נטפליקס / Yellow Bird משנת 2020 בשם ולאנדר הצעיר.<ref></ref> בראיון ל"גרדיאן" הוא הסביר כי הוא מסוגל להתחבר לדמותו של ולאנדר כיוון שמשפחתו מאותו אזור בשוודיה. הוא גם השחקן השוודי היחיד בסדרה.

==קישורים חיצוניים==

== הערות שוליים ==

קטגוריה:שחקני קולנוע וטלוויזיה שוודים
קטגוריה:דוגמנים שוודים
קטגוריה:בוגרי אוניברסיטאות ומכללות בשוודיה
קטגוריה:זמרים שוודים
קטגוריה:שוודים שנולדו ב-1988